CELEX: C2006/143/15
Language: et
Date: 2006-06-17 00:00:00
Title: Kohtuasi C-184/04: Euroopa Kohtu (esimene koda)  30. märtsi 2006.  aasta otsus (Korkein hallinto-oikeus'e eelotsusetaotlus) — Uusikaupunki linn (Käibemaks — Sisendkäibemaksu mahaarvamine — Kapitalikaubad — Kinnisvara — Mahaarvamise korrigeerimine)

17.6.2006   
            
            
               ET
            
            
               Euroopa Liidu Teataja
            
            
               C 143/8
            
         Euroopa Kohtu (esimene koda) 30. märtsi 2006. aasta otsus (Korkein hallinto-oikeus'e eelotsusetaotlus) — Uusikaupunki linn
   (Kohtuasi C-184/04) (1)
   
   (Käibemaks - Sisendkäibemaksu mahaarvamine - Kapitalikaubad - Kinnisvara - Mahaarvamise korrigeerimine)
   (2006/C 143/15)
   Kohtumenetluse keel: soome
   Eelotsusetaotluse esitanud kohus
   Korkein hallinto-oikeus
   Põhikohtuasja pooled
   
      Hageja: Uusikaupunki linn
   Kohtuasja ese
   Eelotsusetaotlus — Helsingin hallinto-oikeuden — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1) artikli 13 C osa teise lõigu, artikli 17 lõike 6 ja artikli 20 tõlgendamine — Kapitalikaubana omandatud kinnisvaralt tasutud sisendkäibemaksu mahaarvamine tehingute puhul, mille maksukohustuslane valib maksustamiseks hiljem — Siseriiklik seadus, mille järgi sõltub mahaarvamise õigus maksustamise valiku tegemisest kuue kuu jooksul pärast kinnisvara kasutuselevõtmist
   Resolutiivosa
   
               1.
            
            
               Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artiklit 20 tuleb tõlgendada nii, et liikmesriikidel on kohustus sätestada kapitalikaupade puhul käibemaksu mahaarvamise korrigeerimine, kui selle artikli lõikest 5 ei tulene teisiti.
            
         
               2.
            
            
               Kuuenda direktiivi 77/388 artiklit 20 tuleb tõlgendada nii, et selles sätestatud korrigeerimine on kohaldatav ka olukorras, kus kapitalikaup oli kõigepealt kasutusel maksust vabastatud tegevuses, mille puhul oli mahaarvamine algselt täielikult välistatud ning hiljem, korrigeerimisperioodil, kasutusel käibemaksuga maksustatavas tegevuses.
            
         
               3.
            
            
               Kuuenda direktiivi 77/388 artikli 13 C osa teist lõiku tuleb tõlgendada nii, et liikmesriik, kes annab oma maksukohustuslastele õiguse valida kinnisasja rendileandmise maksustamine, ei või enne valikuõiguse kasutamist välistada käibemaksu mahaarvamist teostatud kinnisvarainvesteeringutelt juhul, kui taotlust selle valikuõiguse kasutamiseks ei ole esitatud kuue kuu jooksul alates kinnisasja kasutusele võtmisest.
            
         
               4.
            
            
               Kuuenda direktiivi 77/388 artikli 17 lõiget 6 tuleb tõlgendada nii, et liikmesriik, kes annab oma maksukohustuslastele õiguse valida kinnisasja rendileandmise maksustamine, ei või enne valikuõiguse kasutamist välistada käibemaksu mahaarvamist teostatud kinnisvarainvesteeringutelt juhul, kui taotlust selle valikuõiguse kasutamiseks ei ole esitatud kuue kuu jooksul alates kinnisasja kasutusele võtmisest.
            
         
      (1)  ELT C 156, 12.6.2004.